

**Әкімдіктің кейбір қаулыларының күші жойылды деп тану туралы**

Нұр-Сұлтан қаласы әкімдігінің 2021 жылғы 16 наурыздағы № 107-900 қаулысы. Нұр-Сұлтан қаласының Әділет департаментінде 2021 жылғы 18 наурызда № 1311 болып тіркелді

«Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасы Заңы 37-бабының 1-тармағына, «Құқықтық актілер туралы» 2016 жылғы 6 сәуірдегі Қазақстан Республикасы Заңының 27-бабына, 50-бабының 2-тармағына сәйкес Нұр-Сұлтан қаласының әкімдігі **ҚAУЛЫ** **ЕТЕДІ**:

        1. Мыналардың:

        1) «Aстана қаласының Балалар құқықтарын қорғау жөніндегі басқармасы» мемлекеттік мекемесін «Aстана қаласының Білім басқармасы» мемлекеттік мекемесіне біріктіру жолымен қайта құру туралы» Aстана қаласы әкімдігінің 2014 жылғы 17 сәуірдегі № 107-610 қаулысының (Нормативтік құқықтық актілерді мемлекеттік тіркеу тізілімінде № 814 болып тіркелген, 2014 жылғы 2 маусымда «Әділет» ақпараттық-құқықтық жүйесінде, 2014 жылғы 29 мамырда № 57 (3115) «Aстана ақшамы», № 58 (3133) «Вечерняя Aстана» газеттерінде жарияланған);

        2) «Aстана қаласының Балалар құқықтарын қорғау жөніндегі басқармасы» мемлекеттік мекемесін «Aстана қаласының Білім басқармасы» мемлекеттік мекемесіне біріктіру жолымен қайта құру туралы» Aстана қаласы әкімдігінің 2014 жылғы 17 сәуірдегі № 107-610 қаулысына толықтырулар енгізу туралы» Aстана қаласы әкімдігінің 2015 жылғы 26 қазандағы № 107-1903 қаулысының (Нормативтік құқықтық актілерді мемлекеттік тіркеу тізілімінде № 973 болып тіркелген, 2015 жылғы 9 желтоқсанда «Әділет» ақпараттық-құқықтық жүйесінде, 2015 жылғы 8 желтоқсанда № 138 (3343) «Aстана ақшамы», № 138 (3361) «Вечерняя Aстана» газеттерінде жарияланған) күші жойылды деп танылсын.

        2. «Нұр-Сұлтан қаласының Білім басқармасы» мемлекеттік мекемесінің басшысы Қазақстан Республикасының заңнамасында белгіленген тәртіпте:
        1) осы қаулының әділет органдарында мемлекеттік тіркелуін;
        2) осы қаулы мемлекеттік тіркелген күнінен бастап күнтізбелік он күн ішінде оның көшірмесін Нұр-Сұлтан қаласының аумағында таратылатын мерзімді баспа басылымдарында ресми жариялау үшін жіберуді;
        3) осы қаулы ресми жарияланғаннан кейін Нұр-Сұлтан қаласы әкімдігінің интернет-ресурсында орналастырылуын;
        4) осы қаулы мемлекеттік тіркелгеннен кейін он жұмыс күні ішінде әділет органдарына осы тармақтың 2), 3) тармақшаларымен көзделген іс-шаралардың орындалуы туралы мәліметтерді ұсынуды қамтамасыз етсін.
        3. Осы қаулының орындалуын бақылау Нұр-Сұлтан қаласы әкімінің орынбасары Б.М. Мәкенге жүктелсін.
        4. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Әкім**        **A. Кульгинов**

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК